Jaso el xe nome comun doparà par dexegnar laqua al stato sołido. A presion atmosfèrega stàndar ła transizion de faxe ła vien co l'aqua łiquida ła xe fredà sóto i 0 °C . A cauxa del fenòmeno de sorafuxion, l'aqua ła pode restar al stato łìquido anca soto 0 °C; enoltre el jaso se pode formarse anca a tenperadure soveriori a 0 °C co presioni soveriori a queła normałe e, anca al contrario, restar al stato łìquido o gasoxo fin a -30 °C, co presioni pì base. Existe 14 difarenti faxi sółide del'aqua, ma ła pì comun ła xe ła I, che xe l'ùnega prexente inte ła biosfera, a parte na persentual picenina de I rentrazàbil 'ntel'alta atmosfera. Łe varie faxi del jaso formae a presioni difarenti da queła normałe łe gà na strutura cristałina difarente da queła del jaso comun.